stanford-oval/wikipedia huggingface dataset:
Terry McLaurin

Terry McLaurin lokakuussa 2021.
Terry McLaurin (s. 15. syyskuuta 1995 Indianapolis, Indiana, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. McLaurin edustaa NFL-joukkue Washington Commandersia. Hän on edustanut myös sitä edeltäviä Washington Redskinsin ja Washington Football Teamin joukkueita. Ennen NFL-uraansa hän pelasi Ohion osavaltionyliopiston joukkueessa. Redskins varasi hänet kolmannella kierroksella 76. varausvuorolla vuoden 2019 NFL:n varaustilaisuudessa. Kesäkuussa 2019 McLaurin teki McLaurin teki Redskinsin kanssa nelivuotisen tulokassopimuksen. Kesäkuussa 2022 McLaurin teki Commandersin kanssa kolmivuotisen ja yhteensä 71 miljoonan dollarin arvoisen jatkosopimuksen. Kausilla 2022 ja 2024 McLaurin valittiin Pro Bowl-tähdistöotteluun. Kaudella 2024 hänet valittiin myös toiseen All Pro-tähdistöjoukkueeseen. McLaurin on pelannut 97 NFL:n runkosarjan ottelua. Näissä otteluissa hänellä on 460 kiinniottoa, 6 379 kiinniottojaardia ja 38 kiinniotolla tehtyä touchdownia. Hän on edennyt juoksemalla 73 jaardia ja rähmännyt pallon kolme kertaa. McLaurin on pelannut neljä NFL:n pudotuspelien ottelua. Näissä otteluissa hänellä on 30 kiinniottoa, 302 kiinniottojaardia ja kolme kiinniotolla tehtyä touchdownia. Tilastot päivitetty kauden 2024 jälkeen.
Lisle-en-Barrois

| Lisle-en-Barrois |
| --- | --- |
 Luostarikirkko
 vaakuna
 Lisle-en-Barrois
 Koordinaatit: 48°53′49″N, 5°07′37″E 
Valtio:  Ranska
Alue:  Grand Est
Departementti:  Meuse
Arrondissementti:  Bar-le-Duc
Pinta-ala:  
 – Kokonaispinta-ala:  28,94 km²
Väkiluku (2017):  35
Aikavyöhyke:  UTC+1
Postinumero:  55250
Suuntanumero(t):  55295
Infobox OKVirheellinen NIMI-arvo: 
Lisle-en-Barrois on kunta Koillis-Ranskassa Meusen departementissa Grand Estin alueella. Kunnassa asui 35 asukasta vuonna 2017 ja sen pinta-ala on 28,94 neliökilometriä.
Lisle-en-Barrois’n väkiluku on pienentynyt kahdella asukkaalla vuodesta 2007, jolloin kunnassa asui 37 asukasta. Myös vuonna 2012 kunnan väkiluku oli 37.
Aiheesta muualla

Kuvia tai muita tiedostoja aiheesta Lisle-en-Barrois Wikimedia Commonsissa
Feodosija

| Feodosija Феодо́сія, Феодо́сия |
| --- | --- |

 lippu:  vaakuna
 Krimin autonomisen tasavallan sijainti Ukrainassa, alla kaupungin sijainti Krimillä
 Feodosija
 Koordinaatit: 45.0406°N, 35.3777°E 
Valtio:   Ukraina
Alue:  Krimin autonominen tasavalta
Piiri:  Feodosijan piiri
Perustettu:  500-luku eaa.
Väkiluku (2013)  ((arvio)):  69 461
 – Metropolialue:  105 065
Aikavyöhyke:  UTC+3 (MSK)
 
 feodosea.com 
Infobox OKVirheellinen NIMI-arvo: 
Feodosija (ukr. Феодо́сія, ven. Феодо́сия, kreik. Θεοδοσία, krimintat. Kefe) on kylpyläkaupunki Krimin niemimaan kakkoisosassa Mustanmeren rannalla Krimin autonomisessa tasavallassa Ukrainassa. Kaupunki on Feodosijan piirin hallinnollinen keskus.
Silloisessa Feodosijan kaupunkipiirissä asui Ukrainan tilastokeskuksen arvion mukaan vuonna 2013 yhteensä 105 065 henkeä. Kaupunkipiiri jakautui Feodosijan kaupunkiin (Феодосія, 69 461 as.), ja useisiin kaupunkityyppisiin taajamiin: Prymorskyi (Приморський, 14 938 as.), Štšebetovka (Щебетовка, 3 504 as.), Koktebel (Коктебель, 2 863 as.), Kaihador (Кайгадор, ent. Ordžonikidze, 2 643 as.) ja Kurortne (Курортне 340 as.). Maaseutuasukkaiksi Ukrainan tilastokeskus arvioi 11 316 henkeä (vuonna 2013).
Historia > Antiikki

Kaupunki perustettiin 500-luvulla eaa. kreikkalaisena siirtokuntana, jonka nimi oli Theodosia. Hunnit tuhosivat kaupungin 300-luvulla jaa. Osmanit valtasivat kaupungin vuonna 1475. Eri vaiheissaan kaupunki on tunnettu myös nimillä Ardabda, Kafas, Caffa ja Kefe.
Nykyaika

Kaupunki on tunnettu Mustanmeren kylpylä- ja lomanviettopaikka Krimin Kertšiniemen tyvessä. Kertšiin kulkeva valtatie M17 (eurooppatie E97) kulkee kaupungin pohjoislaidan ohi. Tätä tietä pitkin tasavallan pääkaupunki Simferopolista on 116 kilometrin matka. Feodosijaan johtaa myös Ukrainan rautateiden Kertšiin kulkevasta pääradasta lähtevä  pistorata.
Nykyään suurin osa Feodosijan asukkaista on etnisesti venäläisiä.lähde? Ukrainan kieltä käytetään alueella verrattain vähän.
Aiheesta muualla

Kuvia tai muita tiedostoja aiheesta Feodosia Wikimedia Commonsissa
M. Feodosija (tilastotietoa Ukrainan parlamentin palvelimelta) (ukrainaksi) (rada.gov.ua)
Matkailutietoa kaupungista (venäjäksi) (feo.ru)
Feodosija (Arkistoitu – Internet Archive). Tietopaketti Krimin tasavallan sivustolla (venäjäksi)
Krimin kartta (Arkistoitu – Internet Archive). Krimin tasavallan sivustolla (venäjäksi)
Ukrainalaiset kasakat valtaamassa orjakeskuksena toiminutta Caffan kaupunkia (Feodesija) ja edustan laivastoa osmaneilta (1615).
Panorama kaupunkiin.
Corviglia Run
Reitti

Corviglia Runin yläasema sijaitsee 2 688 metriä merenpinnan yläpuolella Munt da San Murezzanilla. Ala-asema sijaitsee 2 034 metriä merenpinnan yläpuolella Salastrainsin ala-asemalla, johon kilpailujen ajaksi rakennetaan stadion. Korkeuseroa rinteellä on 654 metriä.
Corviglia Run sijaitsee puuttomalla alueella, joten reittivaihtoehtoja on useita. Eri kilpailuissa on käytetty erilaisia reittejä samalla rinnealueella. Talviolympialaisissa naisten syöksylasku laskettiin mukaillen nykyisen Corviglia Runin reittiä Salastrainsin toimittua maalialueena, pujottelukilpailut käytiin Suvretta-alueella ja miesten syöksylasku alkoi läheltä naisten syöksylaskun lähtöä, mutta reitti kulki Corviglia-vuoren huipun ja Alp Novan vasemmalta puolen viereiselle rinnealueelle jatkuen nykyisessä Olympia-rinteessä ja siitä erkaantuen maalin oltua Cresta Run -skeletonradan vierellä.
Reitti > Downhill Men Corviglia

Downhill Men Corviglia, lyhyemmin Corviglia, on reitti, johon rakennetuilla radoilla miehet laskivat maailmanmestaruuksista vuosina 2003 ja 2017.
Downhill Men Corviglian yläasema sijaitsee 2 840 metriä merenpinnan yläpuolella Piz Nairin rinteellä. Sinne pääsee 187-askelmaisia rappusia pitkin. Miesten syöksylasku alkaa 150 metriä pitkällä Freier Fallilla (Free Fall, Vapaapudotus). Se on koko rinteen jyrkin kohta 45° jyrkkyydellä. Sen suunnitteli Bernhard Russi vuoden 2003 MM-kilpailuihin.
Freier Fallin jälkeen tulee pitkähkö liukuosuus, jossa sijaitsee alppiyhdistetyn syöksyn ja super-G:n lähtöpaikat. Liukuosuudella on S-mutkia, niistä nimetyt ovat Curva Suvretta Kante ja Lanigiro. Liukuosuus loppuu Mauritius-hyppyriin. Sen kohdalla sijaitsee suurpujottelun lähtöpaikka. Mauritiuksen jälkeen tulee Mauer-hyppyri (Seinämä) ja tiukka oikealle kääntyvä Tschainas-mutka.
Tschainasin jälkeen tulee Felsen (Jyrkänteen reuna) ja reitin viimeinen merkittävä jyrkänne Alp Giop. Ennen Alp Giopia on pujottelun lähtöpaikka. Alp Giopin jälkeen tulee Romingersprung (Romingerhyppyri) ja Lärchensprung (Lehtikuusihyppyri). Syöksylaskurata päättyy 2 040 metriä merenpinnan yläpuolelle Salastrainsin maalialueelle.
Mauritius, Mauer, Romingersprung ja Lärchensprung ovat rakennettuja hyppyreitä, jotka vaikeuttavat rataa huomattavasti. Radan ainoa luonnollinen hyppy on Alp Giopissa, jos laskijalla on siihen tultaessa riittävästi vauhtia.
Reitti > Downhill Women Engiadina

Downhill Women Engiadina, lyhyemmin Engiadina, on reitti, johon rakennetuilla radoilla naiset laskivat maailmanmestaruuksista vuosina 2003 ja 2017, poikkeuksena vuoden 2017 pujottelukilpailu, joka laskettiin Corviglian puolella.
Downhill Women Engiadinan yläasema sijaitsee 2 745 metriä merenpinnan yläpuolella Piz Nairin rinteellä. Yläaseman nimi on Britannia, se sijaitsee Freier Fallin alaosassa. Rinne alkaa pitkähköllä liukuosuudella, jonka alussa on alppiyhdistetyn syöksyn lähtöpaikka. Liukuosuudella on haastavia kumpuja, joista vauhdin riittäessä laskija lähtee ilmaan. Liukuosuus alkaa Muot Alpinalla, jonka jälkeen on super-G:n lähtöpaikka.
Muot Alpinan jälkeen tulee Foppa ja liukuosuuden päättävä Gianda, jonka jälkeen on suurpujottelun lähtöpaikka. Giandan jälkeen tulee Großes Loch (Suuri reikä) ja rinteen jyrkin kohta Weißes Band (Valkoinen nauha). Weißes Bandin alaosassa on pujottelun lähtöpaikka.
Weißes Bandin jälkeen tulee rakennettu hyppyri Reinaltersprung (Reinalterhyppyri) ja Engnis, joka on kapea kohta. Engnisin jälkeen avautuu Lärchenweg (Lehtikuusitie). Syöksylaskurata päättyy 2 040 metriä merenpinnan yläpuolelle Salastrainsin maalialueelle.
Skicross

Skicross on laskettelupuisto Downhill Men Corviglian ja Downhill Women Engiadinan välissä Corviglia Runin rinnealueella. Siinä järjestettiin ensimmäiset maailmancupin ski- ja lumilautacrosskilpailut tammikussa 2024 ja se toimii freestylehiihdon ja lumilautailun maailmanmestaruuskilpailujen 2025 crossratana.
Lainanvälittäjä

Lainanvälittäjät ovat verkossa toimivia palveluja, joilla ei ole omia lainoja. Ne eivät lainaa rahaa, vaan ovat erikoistuneet lainahakemusten kilpailuttamiseen. Lainanhakijan täytettyä lainanvälittäjän hakemuslomakkeen se lähtee heti jopa 25 pankille, jotka antavat siitä lainatarjoukset. Nämä tarjoukset pankit lähettävät lainanhakijan sähköpostiin. Hakija löytää halvimman tarjouksen vertaamalla niiden todellisia vuosikorkoja. Hän hyväksyy yhden, jolloin muut tarjoukset raukeavat itsestään. Velkasuhde syntyy lainanhakijan ja pankin välille.
Kuluttajansuojalaissa luotonvälittäjä määritellään kuluttajalle luottosopimuksia esitteleväksi, tarjoavaksi tai muilla tavoin kuluttajaa luottosopimuksen tekemisessä auttavaksi toimijaksi.
Vuoden koulu, oppilaitos tai päiväkoti

Vuoden koulu, oppilaitos tai päiväkoti, usein lyhyemmin Vuoden koulu, on Opetusalan Ammattijärjestö OAJ:n myöntämä samannimisen vuosittaisen kilpailun tunnustus, jolla halutaan kiinnittää huomiota jonkin suomalaisen tai suomalaisia ulkomailla kasvattavan koulun, oppilaitoksen tai päiväkodin onnistuneeseen toimintaan koulutuksessa. Palkitun oppilaitoksen toiminnan tulee olla esimerkillistä ja sekä opettajien että oppilaiden, opiskelijoiden tai päiväkodin lasten siellä viihtyä. Esimerkiksi vuonna 2021 palkittua Könönpellon koulua kiiteltiin onnistuneesta positiivisen ryhmässä oppimisen lähestymisen käytöstä (Pro-koulu). Palkintoa on jaettu vuodesta 1991 lähtien.
Tunnustuksen ovat saaneita Vuoden kouluja ovat (vuodesta 1991 lähtien):
Sibeliusakatemia (vuoden koulu 1997).
Aurinkorannikon suomalainen koulu (vuoden koulu 2002).
Lintulaakson koulu (vuoden koulu 2016).
Könönpellon koulu (vuoden koulu 2021).
Atıraw

| Atıraw (Атырау) Atyrau |
| --- | --- |
 vaakuna
 Atıraw
 Koordinaatit: 47.105°N, 51.91°E 
Valtio:  Kazakstan
Alue:  Atıraw’n alue
Väkiluku (2012):  182 866
Aikavyöhyke:  UTC+5
Suuntanumero(t):  +7 7122
 
 Kaupungin kotisivu 
Infobox OKVirheellinen NIMI-arvo: 
Atıraw (kaz. Атырау) eli Atyrau (ven. Атыра́у, vuoteen 1992 saakka Gurjev, Гурьев) on kaupunki ja Atıraw’n alueen hallinnollinen keskus Kazakstanissa. Se sijaitsee Uraljoen varrella 30 kilometriä Kaspianmerestä pohjoiseen. Kaupungissa on 182 900 asukasta (vuonna 2012).
Historia

Kaupunki on saanut alkunsa Gurjevin kauppiasveljesten vuonna 1640 rakentamasta puisesta linnoituksesta. Paikalliset kazakit kutsuivat sitä nimellä Üyşik. Vuosina 1647–1662 Gurjevit rakensivat merelle johtavia kauppareittejä suojaamaan streltsien vartioimaa kivilinnoitusta. Vuosina 1667–1668 se oli Stepan Razinin johtamien kapinallisten hallussa. Linnoitus lakkautettiin vuonna 1810. Vuonna 1865 Gurjevista tuli kihlakuntakaupunki, jonka pääelinkeino oli kalastus. Vuonna 1916 se oli Ötepqalï Ïsataewin johtaman kapinan näyttämönä. Neuvostoaikana siitä kehittyi suuri öljy- ja kemian teollisuuden keskus.
Liikenne, talous ja kulttuuri

Atıraw’n kautta kulkevat eurooppatiet E40 ja E121. Siellä on satama, kansainvälinen lentokenttä ja rautatieasema. Kaupungissa on öljynjalostamo ja sen sivutuotteita hyödyntävä kemian tehdas. Siellä on myös koneenrakennus-, elintarvike- ja kevyttä teollisuutta. Atıraw’ssa on yliopisto, draamateatteri ja kotiseutumuseo. Kaupungissa ilmestyy paikallislehti Atıraw.
Kaupunkikuva

Atıraw on maantieteellisen Euroopan ja Aasian rajapaikkakunta. Yksikerroksisista puu- ja tiilitaloista koostuva vanha kaupunki sijaitsee Uraljoen länsirannalla. Joen itäpuolella ovat öljynjalostamon, kemian tehtaan ja Novostroikan taajamat. Kaupungin eteläpuolella sijaitsee Balıqşın kalastustaajama.
Kaupunkikuva > Asukasluvun kehitys

| Vuosi | Väestö 1840 | Väestö 1897 | Väestö 1959 | Väestö 1970 | Väestö 1979 | Väestö 1989 | Väestö 1999 | Väestö 2009 | Väestö 2012 (arvio) |
| --- | --- | --- | --- | --- | --- | --- | --- | --- | --- |
| Väkiluku | &&&&&&&&&&&01020.&&&&001 020 | &&&&&&&&&&&09322.&&&&009 322 | &&&&&&&&&&078143.&&&&0078 143 | &&&&&&&&&0114277.&&&&00114 277 | &&&&&&&&&0130916.&&&&00130 916 | &&&&&&&&&0147234.&&&&00147 234 | &&&&&&&&&0143184.&&&&00143 184 | &&&&&&&&&0165387.&&&&00165 387 | &&&&&&&&&0182866.&&&&00182 866 |

Uraljoki Atıraw’ssa.
Euroopan rajalla.
Aiheesta muualla

Kuvia tai muita tiedostoja aiheesta Atıraw Wikimedia Commonsissa
Oswaldo Guayasamin

| Oswaldo Guayasamin |
| --- | --- |
 Oswaldo Guayasaminin rintakuva.
Henkilötiedot
Syntynyt: 6. heinäkuuta 1919 Quito, Ecuador
Kuollut: 10. maaliskuuta 1999 (79 vuotta) Baltimore, Yhdysvallat
Kansalaisuus:  Ecuador
Ammatti:  kuvanveistäjä ja taidemaalari
Taiteilija
Taidesuuntaus:  nykytaide
Oswaldo Guayasamín (6. heinäkuuta 1919 Quito, Ecuador – 10. maaliskuuta 1999 Baltimore, Yhdysvallat) oli ecuadorilainen kuvanveistäjä ja taidemaalari. Hän syntyi intiaani-isän ja mestitsiäidin perheeseen. Hänen tapansa käsitellä inhimillistä ja sosiaalista eriarvoisuutta eteläamerikkalaisessa katsannossa sai kansainvälistä tunnustusta.
Aiheesta muualla

Oswaldo Guayasaminin sivut (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Yhdysvallat  Tšekki  Alankomaat  Puola  Vatikaani 
Taiteenala:  ADK  Museum of Modern Art  RKD Artists  ULAN 
Muut:  Europeana  IdRef
WWE Raw

| WWE Raw> WWE Monday Night RAW |
| --- | --- |


Tyyli:  Showpaini
Kestoaika:  3 h
Luoja(t):  Vince McMahon
Pääosissa:  WWE-supertähdet
Alkuperämaa:  Yhdysvallat
Alkuperäiskieli:  englanti ranska espanja
Verkko:  USA Network, WWE Network, Netflix
Esitetty:  1993 – jatkuu edelleen
Jaksoja:  1536  (7. marraskuuta 2022) (Yhdysvalloissa)
Aiheesta muualla
IMDb 
Raw-ottelu
WWE Monday Night RAW on WWE:n tuottama showpainiohjelma. Yhdysvalloissa ohjelmaa näytetään USA Network -kanavalla suorana maanantai-iltaisin. Suomessa sarjaa näytti vuoden 2006 loppuun asti Subtv. Maksullinen MTV3 MAX -kanava esitti sarjaa vuosina 2007-2010. Ohjelma palasi ruutuun uudelleen huhtikuussa 2021. Ensimmäinen jakso nähtiin 9.4.
Vuodesta 2025 sarjaa on esittänyt Netflix.
WWE Raw kävi Suomessa kiertueella kesäkuussa 2009. Suomessa käytiin seuraavat ottelut: Goldust vastaan William Regal, Maryse Ouellet vastaan Kelly Kelly (WWE Divas Championship -ottelu), Kofi Kingston vastaan Matt Hardy ( WWE United States Champion -ottelu), John Cena vastaan The Miz, Big Show vastaan MVP, Carlito & Primo vastaan Cody Rhodes & Ted DiBiase (Unified WWE Tag Team Championship -ottelu) sekä Triple H vastaan Randy Orton. Batista oli poissa loukkaantumisen vuoksi.
Historiaa

Raw (silloinen WWF Monday Night RAW) aloitti lähetyksensä 11. tammikuuta 1993 USA Networkilla. Ohjelma kesti tunnin. Alkuperäinen Raw oli uranuurtaja televisioidussa ammattilaispainissa.
RAW:ta on lähetetty Yhdysvalloissa teräväpiirtona 21. tammikuuta 2008 esitetystä jaksosta lähtien. Ennen Michael Colea selostajana toimi Jim Ross, joka siirtyi Smackdowniin. Vince McMahon myi RAW-Brändin Donald Trumpille 15. kesäkuuta 2009 mutta osti sen viikko myöhemmin takaisin.
Mestarit

WWE Champion: Cody Rhodes
WWE United States Champion: LA Knight
WWE Women’s Championship: Bianca Belair
World Tag Team Championship: JD McDonaght & Finn Balor
Toimitusjohtaja

Triple H:n saatua potkut toimitusjohtajan virasta, John Laurinaitis nimitettiin Rawin väliaikaiseksi toimitusjohtajaksi, kunnes tilalle löydettäisiin pätevä henkilö. Tämä huipentui Wrestlemania XXVIII:hin jossa Laurinaitiksen ja SmackDown!:in toimitusjohtajan Theodore Long:in joukkueet kohtasivat selvittääkseen kummankin brändin toimitusjohtajuuden. Laurinaitiksen joukkue voitti ottelun. Laurinaitis sai kuitenkin myöhemmin No Way Out 2012 -PPV:ssä potkut, ja uudeksi toimitusjohtajaksi nimitettiin 23. heinäkuuta AJ Lee. AJ Lee myöhemmin kuitenkin otettiin pois paikasta, ja uutta toimitusjohtajaa ei tehty vaan tilalle tuli Vickie Guerrero RAW Managing Supervisorina. Guerreron saatua potkut tästä virasta,toimitusjohtajaksi nimitettiin Brad Maddox. Maddox erotettiin 26. toukokuuta 2014.
Selostajat

Pat McAfee
Michael Cole
Logot

logo 1993-1997
logo 1997-2001
entinen RAW logo
logo 2014-2018
logo 2018-2019
logo 2019-2025
logo 2025-
Aiheesta muualla

Kuvia tai muita tiedostoja aiheesta WWE Raw Wikimedia Commonsissa
Arvokuljetus

Loomis-yhtiön arvokuljetusauto
Arvokuljetus on toimeksiantoon perustuvaa arvo-omaisuuden kuljettamista. Arvokuljetuksia hoitavat arvokuljetuspalvelut siihen soveltuvilla autoilla, joiden turvallisuustoimet riippuvat kuljetettavan tavaran arvosta. Arvokuljetukseksi lasketaan esimerkiksi rahan, arvopaperien ja muiden arvokkaiden esineiden kuljetukset. Arvokuljetuksilla siirretään rahaa yleensä pankkiautomaatteihin ja yritysten ja pankkien välillä.
Arvokuljetusluokat

Arvokuljetukset luetellaan neljään eri luokkaan, jotka perustuvat kuljetettavan omaisuuden arvoon. Kuljetuksen turvallisuustoimenpiteet perustuvat eri luokkiin. Korkeampi luokka sisältää myös edellisten luokkien turvatoimet.
Arvokuljetusluokat > 1-Luokka

Kuljetettava omaisuuden arvo on alle 10 000 €
Kuljetuksessa käytettävän auton ulkonäöstä ei saa päätellä kuljetettavan omaisuuden arvoa.
Kuljetuksessa käytettävään autoa ei saa jättää valvomatta. Auton ovet ja ikkunat täytyy olla lukittuina kuljetuksen ajan.
Arvokuljetusluokat > 2-luokka

Kuljetettavan omaisuuden arvo on 10 000–50 000 €
Kuljetuksessa oltava vähintään 2 henkilöä
Kuljetettava tavara on oltava lukitussa arvokuljetusyksikössä.
Arvokuljetusluokat > 3-luokka

Kuljetettavan omaisuuden arvo on 50 000–120 000 €
Arvokuljetuksen siirtäjän täytyy olla muiden kuljetukseen osallistuvien näköpiirissä.
Kuljettajilla on oltava kannettavat hälytyslaitteet.
Arvokuljetusluokat > 4-luokka

Kuljetettavan omaisuuden arvo on yli 120 000 €
Suojelutavoista ja kuljetuksesta sovitaan erikseen vakuutusyhtiön kanssa.
Haumont-près-Samogneux

| Haumont-près-Samogneux |
| --- | --- |
 vaakuna
 Haumont-près-Samogneux
 Koordinaatit: 49°16′25″N, 5°21′12″E 
Valtio:  Ranska
Région:  Lorraine
Departementti:  Meuse
Arrondissementti:  Verdun
Kantoni:  Charny-sur-Meuse
Hallinto:  
 – Asutustyyppi:  Kunta
 – Pormestari:  René Raguet  2008–2014
Pinta-ala:  
 – Kokonaispinta-ala:  10.81 km²
Korkeus:  194–355 m
Väkiluku (2006):  0
 – Väestötiheys:  0 as./km²
Aikavyöhyke:  UTC+1
 – Kesäaika:  UTC+2
Postinumero:  55100
Infobox OKVirheellinen NIMI-arvo: 
Haumont-près-Samogneux on kunta Meusen departementissa Lorrainen hallintoalueella Ranskassa. Kunta kuuluu Verdunin arrondissementtiin ja Charny-sur-Meusen kantoniin. Kunnassa ei ollut yhtään asukasta vuoden 2006 väestönlaskennassa. Haumont-près-Samogneux’n pinta-ala on 10,81 neliökilometriä.
Kunnasta on matkaa Samogneux’hön 2,2 kilometriä, Regnéville-sur-Meuseen 3 km, Brabant-sur-Meuseen 3 km, Beaumont-en-Verdunois’han 4,2 km, Champneuvilleen 4,5 km, Forges-sur-Meuseen 4,7 km ja Louvemont-Côte-du-Poivreen 5 km.
Kunta tuhoutui 21. helmikuuta–19. joulukuuta 1916 käydyssä ensimmäiseen maailmansotaan kuuluvassa Verdunin taistelussa, eikä sitä koskaan jälleenrakennettu. Samassa taistelussa tuhoutuivat myös läheiset Beaumont-en-Verdunois’n, Bezonvaux’n, Cumières-le-Mort-Hommen, Fleury-devant-Douaumontin, Louvemont-Côte-du-Poivren, Douaumontin, Ornes’n ja Vaux-devant-Damloupin kunnat, joista ainoastaan kolme jälkimmäisinä mainittua ovat nykyisin asutettuja.
Väkiluvun kehitys

Haumont-près-Samogneuxin väkiluvun kehitys vuodesta 1803 vuoteen 1913 sekä vuodesta 1990 vuoteen 2006:
| Vuosi | Väkiluku | Vuosi | Väkiluku |
| --- | --- | --- | --- |
| 1803 | 239 | 1990 | 0 |
| 1851 | 291 | 1999 | 0 |
| 1901 | 156 | 2006 | 0 |
| 1913 | 131 |  |  |
Aiheesta muualla

Kunta INSEEssä[vanhentunut linkki] (ranskaksi)
Les villages détruits (Arkistoitu – Internet Archive) (ranskaksi)
Vuohenoja (puro)

Vuohenoja on Tampereella Vuohenojan, Hakametsän, Uudenkylän, Ruotulan ja Takahuhdin alueella virtaava puro. Se saa alkunsa Takahuhdista Alasjärvestä ja laskee Vuohenojan kaupunginosassa Iidesjärveen.
Vuohenoja kuuluu Kokemäenjoen vesistöaluueen Pyhäjärven alueen Viinikanojan osavaluma-alueeseen. Vuohenojan kalastoon kuuluu monia lajeja, kuten hauki, ahven, särki, lahna, ruutana, made, säyne ja kiiski. Purossa on myös taimenia. Puroon yritetään kotiuttaa Pirkanmaan maakuntakalaa toutainta.
Puron kulku

Kaukaisin haara, josta Vuohenojaan virtaa vettä, on Tampereen Atalan kaupunginosassa kulkeva Kivisillanoja. Kivisillanoja laskee Toritunjärveen, jonka korkeus merenpinnasta on 102,3 metriä. Toritunjärvi laskee nimetöntä lyhyttä ojaa pitkin Alasjärveen, jonka korkeus on 102,2 metriä, eli vain 0,1 metriä Toritunjärveä matalammalla. Alasjärveen laskee pohjoisesta myös Alasjärvenoja.
Alasjärven eteläpäästä alkaa sen laskuoja, joka tunnetaan aluksi nimellä Pappilanoja. Pappilanoja virtaa Takahuhdin niittyjen poikki ja siihen laskee lännestä Sikosuonoja.
Ruotulan ja Huikkaan kaupunginosien alueella Pappilanojaan laskee pohjoisesta Ritakadun viertä Ritaoja, joka tuo vedet Tampereen Tenniskeskuksen ja Golfkentän alueelta. Ilmeisesti näillä main Pappilanojan nimi vaihtuu Vuohenojaksi.
Hakametsän kohdalla Vuohenojaan yhdistyy sen suurin sivu-uoma, Pyhäoja joka tuo vedet Kaukajärvestä. Tämän jälkeen puro alittaa Hervannan valtaväylän ja laskee Iidesjärveen Vuohenojan kaupunginosassa.
Vuohenojan suu Iidesjärveen näyttää vaihtaneen paikkaa vuosien saatossa. Vuoden 1946 peruskartassa Vuohenoja näyttää laskevan pitkulaiseen itään päin työntyvään lahteen. Samaan lahteen laskee myös Aakkulasta tuleva nimetön oja. 
Vuoteen 2017 päivitetyssä Maanmittauslaitoksen kartassa Vuohenoja ei laskekaan enää tuohon itään päin työntyvään lahteen, vaan noin viisisataa metriä pohjoisemmaksi. Itään päin työntyvä lahti on edelleen olemassa, mutta soistunut ja umpeenkasvanut. Aakkulasta tuleva oja laskee edelleen pitkulaiseen lahteen, mutta se on nimetty nyt Mutaojaksi.
Vuohenojan suu on siis siirtynyt paljon aikojen saatossa. Syytä tähän ei kuitenkaan tiedetä. Vuohenojan suisto Iidesjärveen on vetistä ja rehevää kosteikkoa, joten on mahdollista että uoman muutokset on aiheuttanut ojan umpeen kasvaminen tai soistuminen, jolloin vesi on joutunut etsimään itselleen uuden reitin. Tähän on voinut vaikuttaa myös maan kohoaminen, joka on Iidesjärven alueella voimakasta.
Rico Ryöpäs

Rico Ryöpäs (s. 6. tammikuuta 1996, Kouvola) on suomalainen jalkapalloilija, joka edustaa Ykkösessä pelaavaa MyPaa . Hän on pelipaikaltaan keskikenttäpelaaja, mutta pystyy tarvittaessa pelaamaan myös hyökkääjänä tai puolustajana. Ryöpäs tunnetaan myös kentän ulkopuolisesta elämästä ja myyntiammatilaisen meriiteistään.
Ryöpäs on Kouvolan Susien kasvatti. Hän on pelannut juniorina myös KSK:ssa ja KJP:ssä. Ryöpäs teki debyyttinsä miesten tasolla Kakkosen ottelussa Susissa vain 12-vuotiaana MP:tä vastaan. Ryöpäs pelasi Susien paidassa kolme kautta, jonka jälkeen hän kävi FC Metzissä pre-seasonilla, mutta päätyi kuitenkin MyPan riveihin kaudella 2015. Ura ei kuitenkaan lähtenyt nousuun ja Ryöpäs on siitä lähtien pelannut vaihtelevasti Kouvolan Susissa ja MyPan paidassa.
Ryöpäs on myös edustanut Suomen nuorisomaajoukkueita.